**HTG Vilistlaskogu MTÜ juhatuse koosolek**

**Protokoll**

**7. jaanuaril 2020.a.**

**Koosolekul osalesid kõik juhatuse liikmed koosseisus Indrek Ilomets ja Ott Ojaveer**

Koosolek on otsustusvõimeline.

Koosolekut juhatas ja protokollis Ott Ojaveer

**HTG Vilistlaskogu MTÜ juhatus otsustas**

Lähtudes vajadusest ja soovist tagada Eesti teadlaste, inseneride ja IT-spetsialistide järelkasvuks soodsamad võimalused ning populariseerimaks reaalaineid, eriti matemaatikat, keemiat ja füüsikat HTG Vilistlaskogu juhatus otsustab:

1. Kuulutada välja stipendiumikonkurss õpilastele ja õpetajatele eri- ja huvialase enesetäiendamise võimaldamiseks allpooltoodud tingimustel ja korras:
2. Stipendiumile kandideerija peab olema seotud viie Kooli Võistlusel (VKV) osaleva võistkonnaga, s.t. peab olema Tartu Tamme Gümnaasiumi, Nõo Reaalgümnaasiumi, Miina Härma Gümnaasiumi, Viljandi Gümnaasiumi, Hugo Treffneri Gümnaasiumi või Ida-Virumaa koolide ühisvõistkonna õpilane või õpetaja.

Stipendiumifondi suurus on 10 050 eurot. Stipendiumifondi rahastajateks on Nortal AS, Viru Keemia Grupp AS, Cleveron AS, AS Vestman Energia, Holm Bank AS ning eraisikutena Antti Moppel, Reet ja Väino Kaldoja.

* 1. Stipendiumifond jaguneb:
     1. **Õpilaste stipendiumifond** on 675 eurot võistkonna kohta. Stipendiumid määratakse igast võistkonnast kolmele õpilasele enesetäiendamise võimaldamiseks võttes arvesse 9.–10.01.2020 toimuva VKV tulemusi matemaatika, füüsika või keemia ülesannete lahendamises.
     2. **Õpetaja stipendiumifond** on 1000 eurot võistkonna kohta ning see makstakse välja enesetäiendamiseks ühele matemaatika, füüsika või keemiaõpetajale, kelle õpilased esinesid tulemuslikult 55. VKV-l.

1. Konkursi läbiviimine, stipendiumikonkursi võitjate väljaselgitamine ja stipendiumite väljamaksmise teostab HTG Vilistlaskogu MTÜ juhatus.
   1. Stipendiumikonkursi teade avalikustada HTG koduleheküljel [www.htg.tartu.ee](http://www.htg.tartu.ee/).
   2. Stipendiumikonkursi kandidaatide esitamise tähtajaks on 24. jaanuar 2020. a. Taotlused esitada digiallkirjastatult stipendiumikomisjoni esimehele: [ott.ojaveer@htg.tartu.ee](mailto:ott.ojaveer@htg.tartu.ee)
   3. Stipendiumikonkursi võitjatele makstakse stipendiumid välja ainult sihtotstarbeliste rahaliste vahendite olemasolul 2020 a. jooksul

Mõlemad juhatuse liikmed hääletasid kõikide otsustuste POOLT.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Ott Ojaveer Indrek Ilomets

Koosoleku läbiviija ja protokollija juhatuse liige

/digiallkirjastatud/ /digiallkirjastatud/